ગુજરાતના નવા મુખ્યપ્રધાન તરીકે વિજય રૂપાણી રાજ્યપાલ ઓ.પી. કોહલીને મળીને સરકાર રચવાનો દાવો રજૂ કર્યો હતો. રાજ્યપાલે હાથમાં નાળિયેર આપીને તથા મીઠાઇ ખવડાવીને તેમનું સ્વાગત કર્યું હતું. નાયબ મુખ્યમંત્રી નીતિન પટેલ પણ આ પ્રસંગે તેમની સાથે હતા. જોકે આ ઘટના ક્રમમાં રાજભવન પહોંચવાનો સમય 11 વાગ્યાનો હતો પરંતુ નીતિન પટેલ મોડા પડતા રાજભવન પાસેથી નવો સમય માંગવામાં આવ્યો હતો. ત્યારે એ ચર્ચા વ્યાપક બની છે કે નારાજ નીતિન પટેલે મોડા આવીને પોતાની નારજગી વ્યક્ત કરી કે શું?